**ΡΑΨΩΔΙΑ Α**

**ΣΤΙΧΟΙ 149-245**

**ΠΕΡΙΛΗΨΗ**

Τα λόγια του Αγαμέμνονα ότι θα πάρει με τη βία το δώρο κάποιου άλλου αρχηγού εξοργίζουν τον Αχιλλέα, ο οποίος του εκτοξεύει σκληρούς χαρακτηρισμούς και δηλώνει ότι κάτω από τέτοιες συνθήκες δεν έχει νόημα να πολεμάει, και μάλιστα σε έναν πόλεμο που γίνεται για την τιμή των Ατρειδών. Δηλώνει, λοιπόν, ότι θα πάρει τον στρατό του και θα φύγει. Όμως ο Αγαμέμνονας σκληραίνει περισσότερο τη στάση του. Αδιαφορώντας για την απειλή του Αχιλλέα, τον υποτιμά λέγοντας ότι δεν υπολογίζει τη δύναμή του και του δηλώνει προκλητικά ότι θα πάρει το δικό του λάφυρο, τη Βρισηίδα, για να αντιληφθούν όλοι τη δύναμη της εξουσίας του. Μόλις άκουσε ο Αχιλλέας τον Αγαμέμνονα, εξοργίστηκε και σκέφτηκε να τον σκοτώσει με το σπαθί του. Όμως εμφανίστηκε η θεά Αθηνά και τον συμβούλευσε να συγκρατήσει την οργή του. Ο Αχιλλέας υπάκουσε και ξεθύμανε εναντίον του Αγαμέμνονα με σκληρές βρισιές. Αφού εκτονώθηκε, διαβεβαίωσε με όρκο ότι θα έρθει μια στιγμή κατά την οποία οι Αχαιοί θα τον αποζητήσουν, γιατί θα πέφτουν νεκροί από το χέρι του Έκτορα.

**Ο ΔΕΥΤΕΡΟΣ ΛΟΓΟΣ ΤΟΥ ΑΧΙΛΛΕΑ ( στ. 149-172)**

* Ξεσπά **με οργή** και επιτίθεται στον Αγαμέμνονα, **εκτοξεύοντας βαριούς και προσβλητικούς** **χαρακτηρισμούς**:" πανουργότατε", "μ΄αναίδειαν ενδυμένε", "αναίσχυντε" , " σκυλοπρόσωπε".
* Δηλώνει **ότι δεν συμμετέχει στον Τρωικό πόλεμο για** **δικά του συμφέροντα**, αφού δεν είχε κανένα λόγο να τα βάλει με τους Τρώες.
* Βρίσκει την ευκαιρία να δηλώσει **ότι αυτή η πανελλήνια εκστρατεία έγινε για μια οικογενειακή** **υπόθεση**, δηλ. για την αποκατάσταση της τιμής των Ατρειδών.
* Κατηγορεί έμμεσα τον Αγαμέμνονα **για αχαριστία και αγνωμοσύνη.**
* Εκφράζει την **αγανάκτησή του** για την κατάφωρη **αδικία που σχεδιάζει ο Αγαμέμνονας**, ο οποίος απειλεί να του αφαιρέσει το δώρο που του έδωσαν οι Αχαιοί ως αμοιβή της ανδρείας του στη μάχη.
* Εκφράζει **το παράπονό του για την άδικη μοιρασιά των λαφύρων:** ο Αγαμέμνονας ως αρχιστράτηγος παίρνει πάντα το μεγαλύτερο μερίδιο από τα λάφυρα, ενώ αυτός, που σηκώνει όλο το βάρος της μάχης, περιορίζεται πάντα σε μικρό δώρο.
* **Απειλεί με άμεση αποχώρηση από τον πόλεμο**, αφού όχι μόνο δεν τιμούν την παλικαριά του, αλλά επιπλέον τον αδικούν.

**Ο ΤΡΙΤΟΣ ΛΟΓΟΣ ΤΟΥ ΑΓΑΜΕΜΝΟΝΑ**

**( στ. 174-188 )**

* Δηλώνει ότι **αδιαφορεί γ**ια την απειλή του Αχιλλέα.
* Εκφράζει **την περιφρόνησή του προς τον Αχιλλέα**, υποστηρίζοντας ότι δεν τον έχει ανάγκη.
* Εκφράζει **το μίσος του** προς τον Αχιλλέα.
* Κατηγορεί τον Αχιλλέα **για εριστικότητα.**
* Προσπαθεί **να τον υποβαθμίσει**, αποδίδοντας στους θεούς τη δύναμη και την παλικαριά του.
* Απειλεί ότι θα πάρει τη Βρισηίδα, που ανήκει στον Αχιλλέα.

**Θέλει να αποδείξει ότι αυτός είναι ο πιο ισχυρός από όλους.**

**Ο ΑΧΙΛΛΕΑΣ ΕΙΝΑΙ ΕΤΟΙΜΟΣ ΝΑ ΣΚΟΤΩΣΕΙ ΤΟΝ ΑΓΑΜΕΜΝΟΝΑ ( στ. 189-193)**

**Η ΕΠΙΦΑΝΕΙΑ ΤΗΣ ΘΕΑΣ ΑΘΗΝΑΣ ( στ. 194-199)**

Εμφανίζεται με τη θεϊκή της μορφή.

**Η ΣΥΜΒΟΥΛΗ ΚΑΙ ΟΙ ΥΠΟΣΧΕΣΕΙΣ ΤΗΣ ΑΘΗΝΑΣ**

**( στ. 207-215)**

Συμβουλεύει τον Αχιλλέα Υπόσχεται ότι

να συγκρατήσει για την προσβολή που

 την οργή του του έγινε θα δικαιωθεί

και να εκτονωθεί με λόγια. μελλοντικά με πλούσια

 δώρα.

**Η ΥΠΑΚΟΗ ΤΟΥ ΑΧΙΛΛΕΑ ΚΑΙ Η ΑΠΟΧΩΡΗΣΗ ΤΗΣ ΘΕΑΣ ( στ. 216-223)**

**ΝΕΟ ΥΒΡΙΣΤΙΚΟ ΞΕΣΠΑΣΜΑ ΤΟΥ ΑΧΙΛΛΕΑ ΕΝΑΝΤΙΟΝ ΤΟΥ ΑΓΑΜΕΜΝΟΝΑ( στ. 224-233)**

Εκτοξεύει **σκληρότερους χαρακτηρισμούς**, που στόχο έχουν να μειώσουν τον αρχιστράτηγο και να τον διασύρουν μπροστά στο στρατό του:

* **"μέθυσε**" : οι αρχαίοι Έλληνες, ως άνθρωποι του μέτρου, έπιναν φροντίζοντας να μην ξεπερνούν τα όρια και όποιος μεθούσε ήταν αξιοκατάκριτος.
* " **σκυλόματε**" : αναιδή
* " **με καρδιάν ελάφου"** : δειλέ
* " **λαοφάγε"** : ο Αγαμέμνονας κατηγορείται ότι ως βασιλιάς τρώει τα αγαθά που ανήκουν στο στράτευμα.

Ο Αχιλλέας πιστεύει ότι οι Αχαιοί με την παθητική τους στάση αποδεικνύονται τιποτένιοι, ελεεινοί.

**Ο ΟΡΚΟΣ ΤΟΥ ΑΧΙΛΛΕΑ ΚΑΙ ΟΙ ΠΡΟΒΛΕΨΕΙΣ ΤΟΥ ( στ. 234-245)**

Ο Αχιλλέας, αφού εκτονώθηκε, σήκωσε το σκήπτρο του και διαβεβαίωσε με όρκο ότι θα έρθει μια στιγμή που οι Αχαιοί θα τον αποζητήσουν, γιατί θα πέφτουν νεκροί απ΄το χέρι του Έκτορα, ενώ ο Αγαμέμνονας θα μετανιώσει που πρόσβαλε το πιο γενναίο παλικάρι του στρατού του.